৩০ লাখ শহীদ স্মরণে একটি করে তালগাছ রোপণ -Deshebideshe
আপডেট : ০৯-১৫-২০১৭
৩০ লাখ শহীদ স্মরণে একটি করে তালগাছ রোপণ
পাবনা, ১৫ সেপ্টেম্বর- একাত্তরের মহান মুক্তিযুদ্ধের ৩০ লাখ শহীদের স্মরণে বিশেষ একটি উদ্যোগ নিয়েছেন ঈশ্বরদীর কৃষক দম্পতি সিদ্দিকুর রহমান ময়েজ ও বেলি বেগম।
বঙ্গবন্ধু জাতীয় কৃষি পদকপ্রাপ্ত এই দম্পতি জানিয়েছেন, তারা ৩০ লাখ শহীদের স্মরণে ঈশ্বরদী-ঢালারচর রেললাইনের দুই ধারে একটি করে তালগাছ অর্থাৎ মোট ৩০ লাখ তালগাছের চারা রোপণ করবেন।
গত ১২ সেপ্টেম্বর মঙ্গলবার তালগাছ রোপণের জন্য আনুষ্ঠানিক অনুমতি চেয়ে রেলপথ মন্ত্রণালয়ে চিঠিও পাঠানো হয়েছে। আবেদন পাওয়ার পর চারা রোপণের এ উদ্যোগকে স্বাগত জানিয়ে মৌখিক সম্মতি জ্ঞাপন করেছেন প্রধানমন্ত্রী শেখ হাসিনা।
ঈশ্বরদী-ঢালারচর দীর্ঘ ৬০ কিলোমিটার রেললাইনের দুই ধারে ১০ ফুট পর পর তালগাছের ৩০ লাখ চারা রোপণ করবেন সিদ্দিকুর-বেলি দম্পতি। এ কাজে সহায়তা করবে বাংলাদেশ সুগারক্রপ রিসার্চ ইনস্টিটিউট (বিএসআরআই) কর্তৃপক্ষ ও ঈশ্বরদী কৃষি বিভাগও।
জানা গেছে, সিদ্দিকুর রহমান ময়েজ বাংলাদেশ কৃষক উন্নয়ন সোসাইটির সভাপতি। কৃষিক্ষেত্রে অবদান রাখার স্বীকৃতি হিসেবে ২০১০ সালে বঙ্গবন্ধু জাতীয় কৃষিপদক (স্বর্ণ) পেয়েছেন তিনি। আর ২০১৭ সালে একই পদক পান তার স্ত্রী বেলি বেগম।
এ ব্যাপারে ১৪ সেপ্টেম্বর বৃহস্পতিবার সকালে এক মতবিনিময় সভা অনুষ্ঠিত হয়েছে। সভায় জানানো হয়, এই মৌসুমে ছয় লাখ তাল গাছ রোপণ করা হবে। পর্যায়ক্রমে পাঁচ বছরে স্বাধীনতার সুবর্ণ জয়ন্তির আগেই বাকি তাল গাছ রোপণ করা হবে।
সভায় আরও জানানো হয়, বাংলাদেশ কৃষক উন্নয়ন সোসাইটির উদ্যোগে ৩০ লাখ তালগাছের চারা রোপণ কাজে অংশ নেবেন জেলার কৃষকরা। এরই মধ্যে তালের বীজ সংগ্রহের কাজ শুরু হয়েছে। এতে সার্বিক কারিগরি সহযোগিতা দেবে বাংলাদেশ সুগারক্রপ গবেষণা ইনস্টিটিউট।
দুই স্কুলছাত্রীকে দলবেঁধে…
পাবনায় স্কুল ছাত্রীকে…
ধর্ষণ, নারী নির্যাতনের…
অজ্ঞাত মেয়েটি প্রিয়া, প্রেমের…
জাল মুক্তিযোদ্ধা সনদে…
পাবনায় অজ্ঞাতনামা তরুণীর…
ভিক্ষা করেই জীবন চলছে এই…
দ্বিতীয় দফায় ভূমিমন্ত্রীর…
পাবনা-১: আ.লীগে আলোচনায়…